PolyAgent/wiki_georgian_en_parallel_20231101 huggingface dataset:
ვილფრედო პარეტო

ვილფრედო პარეტო (დ. 15 ივლისი, 1848 — გ. 19 აგვისტო, 1923) — იტალიელი მეცნიერი. მისი კვლევების ინტერესის საგანს წარმოადგენს საინჟინრო საქმე, ფილოსოფია, სოციოლოგია და განსაკუთრებით ეკონომიკა. ზოგადთეორიული თვალსაზრისით, აღსანიშნავია ეკონომიკური ეფექტიანობა პარეტოს მიხედვით. პარეტოს თეორიული ინტერპრეტაციით, იდეალიზებულ ვარიანტში ეფექტიანია წარმოების შესაძლებლობათა გრაფიკის მხოლოდ ზღვრული სარგებლიანობის სიტუაციები. პარეტოს ოპტიმუმი გულიხმობს ისეთ მდგომარეობას, როდესაც შეუძლებელია რაიმე კეთილდღეობის მიღწევა სხვა ინდივიდის დაზარალების გარეშე
სქოლიო
დაბადებული 15 ივლისი
დაბადებული 1848
გარდაცვლილი 19 აგვისტო
გარდაცვლილი 1923
იტალიელი ეკონომისტები
ეგვიპტის მეოთხე დინასტიის სამეფო ოჯახი

ეგვიპტის მეოთხე დინასტიის სამეფო ოჯახი
სამეფო ოჯახები
ეგვიპტის ისტორია
იკორთის ციხე

იკორთის ციხე — გვიანი შუა საუკუნეების ციხესიმაგრე შიდა ქართლში, მდებარეობს ერედვის მუნიციპალიტეტის სოფელ იკორთაში, ქ. გორიდან ჩრდილოეთით 20 კილომეტრზე, მდინარე მეჯუდის ხეობაში.
იკორთის ციხე მხოლოდ XVIII საუკუნეში იხსენიება რამდენიმეჯერ, მემატიანე სეხნია ჩხეიძის ცნობით 1732 წელს ლეკები დაესხნენ ქართლს და მტერი ქართველებმა სწორედ იკორთის ციხესთან გაანადგურეს. 1736 წელს ირანის შაჰს განუდგა შანშე ქსნის ერისთავი და იკორთას გამაგრდა. ნადირ-შაჰის მიერ გამოგზავნილი ჯარი ციხეს მიადგა, მაგრამ დამარცხდა. ერთი წლის შემდეგ იკორთა კვლავ ბრძოლის ეპიცენტრში მოექცა, მაგრამ ამჯერად დაეცა. საკმაოდ დაზიანდა ციხესიმაგრეც და გალავანიც.
ციხესიმაგრს ციტადელი განლაგებულია შემაღლებულ ბორცვზე, მისი წინა ნაწილი, რომელიც ეზოში გადიოდა ორიარუსიანია. ქვედა იარუსი ეზოს დონეზეა. ეზოს ჩრდილო-დასავლეთ კუთხეში დგას ოთხკუთხა კოშკი. ციხე ნაგებია კარგად როგორც კარგად გათლილი, ისე უხეშად დამუშავებული ქვით.
ლიტერატურა
შიდა ქართლი, პატარა და დიდი ლიახვის ხეობების არქიტექტურული მემკვიდრეობა (ცხინვალის რაიონი), თბ. 2002 წ. გვ. 96-97
ერედვის მუნიციპალიტეტის ციხესიმაგრეები
არაპირდაპირი გადასახადი

არაპირდაპირი გადასახადი – გადასახადი (დამატებული ღირებულების გადასახადი, აქციზის გადასახადი, იმპორტის გადასახადი), რომელიც დგინდება მიწოდებული (იმპორტირებული) საქონლის ან/და გაწეული მომსახურების ფასზე დანამატის სახით და რომელსაც იხდის მომხმარებელი (იმპორტიორი) ამ გადასახადით გაზრდილი ფასით საქონლის ან/და მომსახურების შეძენისას (იმპორტისას). არაპირდაპირი გადასახადის ბიუჯეტში გადახდის ვალდებულება ეკისრება საქონლის მიმწოდებელს (იმპორტიორს) ან/და მომსახურების გამწევს, რომელიც ამ კოდექსის მიზნებისათვის გადასახადის გადამხდელად იწოდება.
არაპირდაპირ გადასახადებს აერთიანებთ 2 დამახასიათებელი ნიშანი: ის დგინდება ფასზე დანამატის სახით და მას იხდის საბოლოო მომხმარებელი.
სქოლიო
საბუღალტრო აღრიცხვა
საგადასახადო აღრიცხვა
ახალდაბა (შუახევის მუნიციპალიტეტი)

ახალდაბა (შუახევის მუნიციპალიტეტი)
ახალდაბა — სოფელი აჭარის ავტონომიურ რესპუბლიკაში, შუახევის მუნიციპალიტეტში (ჭვანის თემი), აჭარისწყლის ქვაბულში, მდინარე ჭვანისწყლის მარცხენა ნაპირზე. ზღვის დონიდან 720 მეტრზე, შუახევიდან დაშორებულია 8 კმ-ით. 2014 წლის აღწერის მონაცემებით სოფელში ცხოვრობს 421 კაცი.
დემოგრაფია
ლიტერატურა
სქოლიო
შუახევის მუნიციპალიტეტის სოფლები
Dilobocondyla sebesiana

Dilobocondyla sebesiana — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Dilobocondyla-ს გვარიდან. მიეკუთვნება Ponerinae-ს ქვეოჯახს..
სქოლიო
ჭიანჭველები
აზერბაიჯანის კონსტიტუცია

აზერბაიჯანის კონსტიტუცია
აზერბაიჯანის რესპუბლიკის კონსტიტუცია - აზერბაიჯანის ძირითადი კანონი. მიიღეს 1995 წლის 12 ნოემბერს, საყოველთაო რეფერენდუმის საფუძველზე.
ისტორია
1995 წელს მიღებული კონსტიტუცია არის დამოუკიდებელი აზერბაიჯანის პირველი კონსტიტუცია. აზერბაიჯანის დემოკრატიული რესპუბლიკის 23-თვიანი ისტორიის პერიოდში. კონსტიტუციის მიღება ვერ მოხერხდა, ამის გამო კონსტიტუციური წყობილების ისტორია აზერბაიჯანის სსრკ-ს შემადგენლობაში შესვლის შემდეგ იწყება.
პირველი კონსტიტუცია მიიღეს 1921 წლის 19 მაისს აზერბაიჯანის საბჭოების I ყრილობაზე. აზერბაიჯანის რესპუბლიკის კონსტიტუციის ახალი რედაქცია მიიღეს სსრკ-ს 1921 წლის კონსტიტუციის საფუძველზე, 1925 წლის 14 მარტს აზერბაიჯანის საბჭოების IV ყრილობაზე. ასევე სსრკ-ს კონსტიტუციის საფუძველზე მიიღეს აზერბაიჯანის სსრს კონსტიტუცია 1978 წლის 21 აპრილს. 1995 წლის 12 ნოემბრის საერთო სახალხო რეფერენდუმის საფუძველზე მიიღეს დამოუკიდებელი აზერბაიჯანის პირველი კონსტიტუცია.
კონსტიტუციის შინაარსი
ნაწილი პირველი: საერთო დებულებები
კარი I:ხალხის ხელისუფლება
კარი II:სახელმწიფოს საფუძვლები.
ნაწილი მეორე: ძირითადი უფლებები, თავისუფლებები და ვალდებულებები
კარი III:ადამიანისა და მოქალაქის ძირითადი უფლებები და თავისუფლებები
კარი IV:მოქალაქის ძირითადი ვალდებულებები
ნაწილი მესამე:სახელმწიფო ხელისუფლება
კარი V:საკანონმდებლო ხელისუფლება
კარი VI:აღმასრულებელი ხელისუფლება
კარი VII:სასამართლო ხელისუფლება
კარი VIII:ნახიჩევანის ავტონომიური რესპუბლიკა
ნაწილი მეოთხე:ადგილობრივი თვითმმართველობა
კარი IX:მუნიციპალიტეტები
ნაწილი მეხუთე:სამართალი და კანონი
კარი X:საკანონმდებლო სისტემა
კარი XI:ცვლილებები აზერბაიჯანის კონსტიტუციაში
კარი XII:დამატებები აზერბაიჯანის კონსტიტუციაში
გარდამავალი დებულებები
რესურსები
აზერბაიჯანის რესპუბლიკის კონსტიტუცია
აზერბაიჯანის კონსტიტუციის ისტორიიდან
აზერბაიჯანის ისტორია
აზერბაიჯანის პოლიტიკა
კონსტიტუციები
კოკის ეკლესია

კოკის ეკლესია
სოფელ კოკის წმინდა გიორგის სახელობის ტაძა­რი – მდებარეობს ზუგდიდის მუნიციპალიტეტის სოფელ კოკში.
ისტორია
ძეგლთა დაცვის კომიტეტის სპეციალურმა კომისიამ აი­ღო სინჯები და პირვანდელი ტაძრის აშენების თარიღად XII–XIII მიიჩნია, რომელიც 1855 წელს რუსეთ–თურქეთის ომის დროს მტარვალებს დაუნ­გრევიათ. ომის შემდეგ იგი ისევ განუახლებიათ ხის ეკლესიით, მაგრამ დროთა განმავლობაში ისიც დანგრეულა. ის რისი დანგრევაც ბვერ მოას­წრეს თურქებმა, უღმრთო ხელისუფლების მიერ იქნა დაშლილი და განად­გურებული, ეკლესიის გარშემო სასაფლაო გაუმართავთ, ხოლო ნაეკლესია­რი თანდათან ნაგავსაყრელად გადაუქცევიათ.
სოფლის მოსახლეობაში არ შემორჩა ცნობა იმის შესახებ თუ ვისი სახე­ლობისა იყო პირვანდელი ტაძარი, მათ ამ საქმის გამოკვლევა სპეციალის­ტებს მიანდეს. ისტორიკოსმა მამანტი პაჭკორიამ მოიძია არქივის მასალები და აღმოჩნდა, რომ ცხრა საუკუნის წინ აშენებული ეკლესია წმინდა დიდმოწა­მე გიორგის სახელობის ყოფილა. საეკლესიო უწყების 1908 წლის მონაცემე­ბის მიხედვით კორცხელის ოლქის მთავარხუცესის ზედამხედველობაში მყოფ ტაძრებში მსახურ სასულიერო პირთა შესახებ მონაცემებში მოხსენი­ებულია კოკის წმინდა გიორგის სახელობის ეკლესია: მღვდელი ნესტორ ცხაკაია, მედა­ვითნე აქვსენტი შონია, მამასახლისი მანუჩარ წულეისკირი.
ეკლესიის აღდგენით სამუშაოებს ხელმძღვანელობდა დეკანოზი ფრი­დონ ასათიანი, რომელიც აგრეთვე მშენებარე ეკლესიაში ხშირად იხდიდა პარაკლისებს.
2003 წლის 21 ივლისს ყოვლადუსამღვდელოესმა ზუგდიდისა და ცაი­შის ეპისკოპოსმა გერასიმემ (შარაშენიძე) აკურთხა წმინდა გიორგის სახელო­ბის ეკლესია.
ტაძრის დღესასწაული აღინიშნება გიორგობას.
რესურსები ინტერნეტში
ზუგდიდისა და ცაიშის ეპარქიის საიტი
ზუგდიდის მუნიციპალიტეტის ტაძრები
ზუგდიდისა და ცაიშის ეპარქია
წმინდა გიორგის სახელობის ეკლესიები
NGC 7493

NGC 7493 — ვარსკვლავი თევზების თანავარსკვლავედში. ეს ობიექტი შედის ახალ საერთო კატალოგში.
იხილეთ აგრეთვე
მესიეს ობიექტების სია
ახალი საერთო კატალოგი
რესურსები ინტერნეტში
ინფორმაცია ინგლისურად და ფრანგულად ორიგინალი ახალი საერთო კატალოგიდან
ვარსკვლავები
თევზების თანავარსკვლავედი
ფატუ ბენსუდა

ფატუ ბენსუდა (დ. 31 იანვარი, 1961, ბანჯული, გამბია) — გამბიელი იურისტი და სახელმწიფო მოღვაწე. სისხლის სამართლის საერთაშორისო სასამართლოს პროკურორი.
ბიოგრაფია
1986 წელს დაამთავრა ობაფემი ავოლოვოს სახელობის უნივერსიტეტი ნიგერიაში და მიიღო სამართლის ბაკალავრის ხარისხი. ასევე სწავლობდა ნიგერიის სამართლის სკოლაში. 1991 წელს მიიღო სამართლის მაგისტრის ხარისხი მალტის საერთაშორისო საზღვაო სამართლის ინსტიტუტში.
1980-1997 წლებში მუშაობდა გამბიის სასამართლოში ადვოკატად. 1997-1998 წლებში გამბიის გენერალური სოლისიტორია, ხოლო 1998-2000 წლებში გამბიის გენერალური პროკურორი და იუსტიციის მინისტრი.
საერათაშორისო კარიერა
ფატუ ბენსუდას საერთაშორისო კარიერა დაიწყო რუანდის საკითხებში საერთაშორისო ტრიბუნალის დროს 2002 წელს. თავდაპირველად მუშაობდა კონსულტანტად იურიდიულ საკითხებში, შემდეგ ადვოკატად.
2004 წლის 8 აგვისტოს აირჩიეს საერთაშორისო სისხლის სამართლის საერთაშორისო სასამართლოს გენერალური პროკურორის მოადგილედ. 2012 წელს ლუის მორენო ოკამპოს გადადგომის შემდეგ კი დაიკავა გენერალური პროკურორის თანამდებობა.
რესურსები ინტერნეტში
ფატუ ბენსუდას ბიოგრაფია
Mrs. Fatou Bensouda, ICC Prosecutor
სქოლიო
გამბიის პოლიტიკოსები
გამბიელი პოლიტიკოსი ქალები
სისხლის სამართლის საერთაშორისო სასამართლოს პროკურორები
დაბადებული 1961
დაბადებული 31 იანვარი
შვედური ბუზი

შვედური ბუზი — მწერი ორფრთიანების რიგისა. მისი სხეულის სიგრძე სხეულის სიგრძე 1,5–3 მმ-ია. ზრდასრული მწერი შავი, ოდნავ ბრჭყვიალაა, ზურგზე გასდევს მკაფიო ლითონისებრი ზოლები. თავი, ულვაშები და მუცელი შავი აქვს; ფეხები შავი ან მოშავო-ყავისფერი; უკანა ფეხების თათები მოყვითალო-ყავისფერია; ფრთები გამჭვირვალე და ლითონისებრ პრიალა. საქართველოში თავთავიან მარცვლოვანთა ნათესებში ფართოდაა გავრცელებული. შვედური ბუზი იმითაა მავნე, რომ მისი მატლები მცენარის მთელ ღეროს აზიანებენ და მცენარე იღუპება. ამ შემთხვევაში მოსავალს მხოლოდ მეორადი და გვერდითი ღეროები იძლევიან. საგაზაფხულო ხორბალს (დიკა) შვედური ბუზის მატლები უფრო მეტად აზიანებენ, რადგან მატლები სწორედ მაშინ იჩეკებიან, როდესაც მცენარეს 2–3 ფოთოლი აქვს გამოზრდილი. შვედური ბუზი აზიანებს საშემოდგომო და საგაზაფხულო ხორბალს, ქერს, შვრიას, შვრიუკას, შალაფას, ჭანგას, გლერტას, მწყერფეხას, ძურწას და სხვ. მატლის სახით იზამთრებს საშემოდგომო ჯეჯილის ან გარეული ხორბლოვნების ღეროში.
ებრძვიან სხვადასხვა ხერხით: ბუზების ინტენსიური გამრავლების რაიონებში (შემოდგომაზე დაბლობ რაიონებში) ოქტომბრის ბოლოს ტარდება თესვა; მთიან რაიონებში თესვა წარიმართება ოქტომბრის დამდეგიდან. მოსავალს იღებენ დროულად და უდანაკარგოდ; ნაკვეთში არ ტოვებენ ნაგერალებს და სარეველებთან სისტემატურად ატარებენ საჭირო ბრძოლის ღონისძიებებს; იყენებენ პესტიციდებს.
სქოლიო
მარცვლოვანთა ბუზები
სასოფლო-სამეურნეო მავნებლები
მავნებელი მწერები
კუდრახუქი

კუდრახუქი, სოფელი აფხაზეთის ავტონომიურ რესპუბლიკაში, ოჩამჩირის მუნიციპალიტეტში (აძუბჟის თემი), შავიზღვისპირა დაბლობზე, მდინარე კოდორის მარცხენა ნაპირზე. ზღვის დონიდან 50 მ, ოჩამჩირიდან 23 კმ, დრანდიდან (უახლოესი რკინიგზის სადგური) 6 კმ. 2008 წლიდან ოკუპირებულია რუსეთის ფედერაციის მიერ.
სქოლიო
ლიტერატურა
აძუბჟის თემის სოფლები
ვალდემარპილსი

ვალდემარპილსი — ქალაქი ლატვიაში. ტალსის მხარეში. მდებარეობს კურზემეს რეგიონის ჩრდილოეთ ნაწილში. მოსახლეობა 1 402 ადამიანი (2016).
ისტორია
ისტორიულ წყაროებში პირველად მოიხსენიება 1582 წელს სასმაკენის სახელწოდებით. ამ პერიოდისათვის იგი სოფელი იყო 10-ოდე სახლით და 100-მდე მოსახლით. 1834 წელს მოსახლეობის რაოდენობა 600-მდე გაიზარდა, სასმაკამ მიიღო დაბის სტატუსი და შევიდა კურლანდიის გუბერნიის შემადგენლობაში. 1917 წლიდან კი ქალაქია. 1926 წელს, საზოგადო მოღვაწისა და პუბლიცისტის, ახალგაზრდა ლატვიელების მოძრაობის ლიდერის კრიშიანის ვალდემარის პატივსაცემად ეწოდა ვალდემარპილსი.
2009 წლის 1 ივლისამდე შედიოდა ტალსის რაიონის შემადგენლობაში.
რესურსები ინტერნეტში
ტალსის რაიონის ოფიციალური საიტი
საიტი ვალდემარპილსზე
ინფორმაცია ალუქსნეზე ტურისტულ პორტალ mesta.lv-ზე
ინფორმაცია ალუქსნეზე ტოპონიმიკურ ბაზაში
სქოლიო
ლატვიის ქალაქები
იყალთოს ნათლისმცემლის ეკლესია (ჩუმათხევი)

იყალთოს ნათლისმცემლის ეკლესია (ჩუმათხევი)
იყალთოს ნათლისმცემლის ეკლესია — არქიტექტურული ძეგლი, დგას სოფელ იყალთოში, ჩუმათხევის მარცხენა მხარეს, მაყაშვილების ციხესთან ახლოს, თარიღდება XVIII-XIX საუკუნეებით.
ეკლესია დარბაზულია (15,1 X 9,1 მ). ნაგებია რიყის ქვით და ქართული აგურით. კედლები, ძირითადად, რიყის ქვისაა, რომელშიც ჩართულია ერთმანეთისგან თანაბარი მანძილებით დაშორებული, ირიბად ნაწყობი აგურით გამოყვანილი, ჰორიზონტალური რიგები, რომლებსაც, ალაგ-ალაგ (ძირითადად ზედა ნაწილებში), ჩვეუებრივად დაწყობილი აგურის თითორიგიანი შრეები ენაცვლება. კედლების ზედაპირი, შიგნიდან და გარედან, გასწორებულია ბათქაშით და შეთეთრებული კონსტრუქციული ელემენტები, კარ-სარკმლების ღიობები, ლავგარდანი და იატაკი აგურისაა. შესასვლელი კარია - სამხრეთით და დასავლეთით. ორივე კარი თარაზულადაა გადახურული, აღმოსავლეთით გეგმით ნახევარწრიული აფსიდია, რომლის ცენტრში განიერი, შიგნიდან და გარედან ნახევარწრიული თაღით დასრულებული სარკმელია გაჭრილი. აფსიდის გვერდებში, ერთმანეთის სიმეტრიულად, მოწყობილია თითო, გეგმით ნახევარწრიული, თაღოვანი ნიშა. საკურთხევლის იატაკი დარბაზის იატაკის მიმართ ოდნავ შემაღლებულია. იგი აფსიდის მხრების მხრებსი ხაზიდან რამდენადმე წინაა წამოწეული და ცენტრში ნახევარწრიული ამბიონი აქვს მოწყობილი. გრძივ კედლებზე ოთხ-ოთხი პილასტრია, რომლებზეც გადაყვანილია კილისებრი საბჯენი თაღები. მსგავსი ფორმისაა კამარაც. პილასტრებიდან თითო, გრძივი კედლების ბოლოებშია, ორ-ორი კი - მათ შორის. პილასტრების აღმოსავლეთ წყვილი და მათზე დაყრდნობილი საბჯენი თაღი საკურთხევლის სივრცეს ეკლესიის დანარჩენი ნაწილისგან გამოყოფს. პილასტრების ქვედა ნაწილი, იატაკიდან დაახლოებით 1 მ სიმაღლეზე, აფსიდის კედელთან ერთ სიბრტყეშია, ზემოთ კი, საბჯენ თაღთან ერთად, აფსიდისგან განიერი, ღრმა ღარითაა გამიჯნული. პილასტრები დასრულებულია მაღალი, რთული პროფილის (ორ გლუვ თროს შორის მოქცეული და მათგან ვიწრო ზოლებით გამიჯნულილილვი) კაპიტელებით, პილასტრებს შორის, თითო ღრმა, მაღალი, ნახევარწრიული თაღია. საკურთხევლის სარკმლის გარდა, შიდა სივრცეს კიდევ სამი, თაღოვანი სარკმელი აშუქებს. თითო-თითო - გრძივ კედლებშია, აღმოსავლეთით მდებარე თაღებში, ხოლო ერთი - დასავლეთის კედლის ღერძზე, შესასვლელის ზემოთ. თაღების აღმოსავლეთ წყვილში, სარკმელების გარდა, ორ-ორი, სწორკუთხა ნიშაცაა. მათ შორის თითო, შედარებით მოზრდილი, სარკმლების ქვემოთ, თაღის აღმოსავლეთ ნაწილშია მოწყობილი, მცირე კი - თაღების აღმოსავლეთ გვერდში. ეკლესიის დასავლეთი კარი გარედან ჩასმულია საფეხურით შეღრმავებულ, თაღოვან არეში. მსგავსს არეებშია ჩასმული სარკმლებიც. კედლები დასრულებულია აგურის სამსაფეხურიანი ლავგარდნით. ეკლესია დგას რიყის ქვის ერთსაფეხურიან ცოკოლზე.
2008 წელს ძეგლს ჩაუტარდა სარეაბილიტაციო სამუშაოები: ინტერიერი შეილესა გაჯით, გაკეთდა კანკელი, განახლდა ლავგარდანის დაზიანებული ნაწილები, სარკმლებში ჩაისვა ხის შემინული ალათები, ეკლესია გადაიხურა ღარისებრი კრამიტით.
ლიტერატურა
თელავის მუნიციპალიტეტის ტაძრები
ინგლისური ენა (PET)

ინგლისური ენა (PET)
PET, იგივე ფი-ი-თი არის Preliminary English Test-ის აბრევიაცია და წარმოადგენს საშუალო დონის სირთულის გამოცდას ინგლისურ ენაში, ანუ ე.წ. ფი-ი-თი (PET) არის გამოცდის ერთი ნაირ-სახეობა იმ მოქალაქეთათვის, რომელთაც სურთ რომელიმე ინგლისურენოვან ქვეყანაში მიიღონ განათლება. საქართველოში ამ გამოცდას „ქემბრიჯის კურსსაც“ უწოდებენ, რაც არ მთლად მართებული; ფი-ი-თი კი არის კემბრიჯის უნივერსიტეტის სამეცნიერო ბაზაზე შექნილი სახელმძღვანელო, მაგრამ იგი მხოლოდ ერთ-ერთი კურსის სახელწოდებაა მრავალთა შორის. ესენია;
PET: Preliminary English Test, ანუ ფი-ი-თი განკუთვნილია: საშუალო დონე
FCE: First Certificate in English, ანუ ეჶ-სი-ი განკუთვნილია: ზედა საშუალო დონის მქონეთათვის
CAE: Certificate in Advanced English, ანუ სი-ეჲ-ი განკუთვნილია: წინწაწეული დონის მქონეთათვის
CPE: Certificate of Proficiency in English, ანუ სი-ფი-ი განკუთვნილია: საკმაოდ წინწაწეული დონის მქონეთათვის
BEC: Business English Certificate, ანუ ბი-ი-სი განკუთვნილია: საშუალოდან წინწაწეულამდე დონის მქონეთათვის)
ფი-ი-თი-ს პრეტენდენტთა ენობრივი კომპეტენციები
ფი-ი-თი შეესაბამება საერთო ევროპული სარეფერენციო ჩარჩოს B1 კომპეტენციების საფეხურს
ენის შემსწავლელების უნარი
მთავარი საკითხების გაგება ტექსტში, სადაც ნორმატიული ენაა გამოყენებული და საუბარია სამუშაოზე, სკოლა, თავისუფალი დრო და ა.შ.
ყველა იმ სიტუაციის დაძლევა, რომელიც შეიძლება შესასწავლი ენის ქვეყნებში მოგზაურობისას მოხდეს.
ნაცნობ და პირად თემებზე უბრალოდ და გასაგებად აზრის გამოხატვა. საკუთარ შთაბეჭდილებებსა და მოვალეობებზე საუბარი, ოცნებების, იმედებისა და მიზნების ფორმულირება, დაგეგმვა, საკუთარ შეხედულებათა დასაბუთება, ანდა განმარტება.
სამი ნაწილი
ნაწილი პირველი : წაკითხვა და წერა
გამოცდის ეს ნაწილი მთლიანობაში 90 წუთს მიმდინარეობს.
კითხვა: წაკითხულის გაგება
გამოცდის ამ ნაწილში უნდა შემოწმდეს კითხვის უნარი. გამოსაცდელმა პირმა უნდა შეძლოს სხვადასხვა სპეციფიკური ხასიათის ტექსტის, ამონარიდის არა მარტო საკმაო სისხარტით წაკითხვა, არამედ გაგება ბროშურიდან, გაზეთიდან, ან ჟურნალიდან.
გამოსაცდელმა პირმა უნდა გაარჩიოს ტექსტის არსებითი სათქმელი მეორეხარისხოვნისაგან და უნდა ჩაწვდეს მიწოდებული ტექსტის ავტორის ინტენციას . ტექსტში მოცემული მცირე რაოდენობის უცნობი სიტყვების მნიშვნელობას უნდა მიხვდეს უკვე ცნობილი სიტყვების ხარჯზე. უნდა შეეძლოს სხვადასხვა აგებულების წინადადებათა გამოყენება.
წერა: მცირე თხზულება
გამოცდის წერით ნაწილში უნდა შემოწმდეს ის, თუ რამდენად გამართულად შეუძლია გამოსაცდელ პირს დაწეროს მცირე მოცულობის (დაახლ. 100 სიტყვა) თხზულება, ან წერილი. განსაკუთრებული ყურადღება ექცევა წინადადებების აგების უნარს, ვოკაბულარს, მართლწერასა და სასვენი ნიშნების მართებულად დასმა-გამოყენების ჩვევებს.
გარდა ამისა, ცალკეულ ტექსტებში გამოტოვებული ადგილების შევსებას. მიღებული ინფორმაციების გადამუშავება-გარდაქმნას მცირე საფორმულარე სახის ნომინალურ წინადადებებში – ვერბალიზაცია, ნომინალიზაცია.
ნაწილი მეორე : აუდირება
გამოცდის ეს ნაწილი 30 წუთს მიმდინარეობს.
ნაწილი მეორე : გასაუბრება
გამოცდის ეს ნაწილი 10 წუთს მიმდინარეობს.
ინგლისური ენა
უცხო ენის სერტიფიკატები
უცხოური ენების ფლობის საერთო ევროპული კომპეტენციები
de:Cambridge ESOL#Allgemeines Englisch
43

43
მოვლენები
თანამედროვე ინგლისის დიდი ნაწილი რომაელებმა დაიპყრეს.
ვიეტნამში მომხდარი აჯანყება ხანის დინასტიის ლაშქარმა ჩაახშო. ჩრდილოეთი ვიეტნამი ჩინეთის პროვინციად იქცა.
დაიბადნენ
იანვარი
თებერვალი
მარტი
აპრილი
მაისი
ივნისი
ივლისი
აგვისტო
სექტემბერი
ოქტომბერი
ნოემბერი
დეკემბერი
თარიღი უცნობია
გარდაიცვალნენ
იანვარი
თებერვალი
მარტი
აპრილი
მაისი
ივნისი
ივლისი
აგვისტო
სექტემბერი
ოქტომბერი
ნოემბერი
დეკემბერი
თარიღი უცნობია
ტოგოდუმნუსი — კატუველუანის მეფე
იულია დრუზი — დრუსუს იულიუს კეისრის ასული
als:40er#43
მოგზაური მტრედი

მოგზაური მტრედი — ამომწყდარი ფრინველი მტრედისებრთა ოჯახისა. ახასიათებდათ სქესობრივი დიმორფიზმი. მამალი სხეულის სიგრძეში 39–41 სმ, ხოლო შეფერილობით რუხი იყო. ტანის ზედა ნაწილი მუქი ჰქონდა, ქვედა — შედარებით ღია, ყელი — ბრინჯაოსფერი, ფრთებზე გააჩნდა მუქი ლაქები. დედლის სხეულის სიგრძე 38–40 სმ, ფერი კი მუქი კრემისფერი იყო. გავრცელებული იყო ჩრდილოეთ ამერიკის ფოთლოვან ტყეებში, ერთ-ერთი ძირითადი საბინადრო არეალი დიდი ტბების მიმდებარე ტერიტორიები იყო. იკვებებოდნენ თესლებით, მცენარეთა ნაყოფებითა და უხერხემლოებით. ეს ფრინველები ხშირად მიგრირებდნენ სხვადასხვა ადგილებისკენ, რათა მოეძიათ საკვები, თავშესაფარი და ბუდობის ადგილები. ერთ დროს მოგზაური მტრედი ჩრდილოეთ ამერიკის ყველაზე მრავალრიცხოვანი ფრინველი იყო, რომლის პოპულაცია 3–5 მილიარდს უდრიდა. დროთა განმავლობაში მათი რაოდენობა მკვეთრად შემცირდა. მოგზაურ მტრედზე ჯერ კიდევ ამერიკელი ინდიელები ნადირობდნენ. ევროპელი კოლონიზატორების დროს კიდევ უფრო გაძლიერდა ნადირობა, განსაკუთრებით — XIX საუკუნეში. მტრედის ხორცი იაფ საკვებს წარმოადგენდა, რის გამოც ნადირობა რამდენიმე ათეული წლის განმავლობაში საგანგაშო მასშტაბებით მიმდინარეობდა. სხვა ფაქტორებმა, როგორიცაა მსხვილი მობუდარი კოლონიების შემცირება, ტყეების ხშირი ჩეხვა ანუ ბუნებრივი ჰაბიტატის განადგურება, დიდი გავლენა მოახდინა სახეობის რაოდენობის შემცირებასა და საბოლოოდ — გადაშენებაზე. 1800–1870 წლებში პოპულაცია ნელა მცირდებოდა, სწრაფი შემცირება 1870–1890 წლებში მიმდინარეობდა. ითვლება, რომ ველურ ბუნებაში უკანასკნელი ინდივიდი მოკლული იქნა 1901 წელს. XX საუკუნის დასაწყისში მოიპოვეს უკანასკნელ წარმომადგენელთა ფოტოსურათები სამი საკონტროლო ჯგუფის მიერ. 1914 წლის 1 სექტემბერს დაიღუპა მართა — მოგზაური მტრედის უკანასკნელი წარმომადგენელი. ამ სახეობის განადგურება ანთროპოგენური გადაშენების ნათელი მაგალითია.
ლიტერატურა
Blockstein D. E. Passenger Pigeon Ectopistes migratorius. — Philadelphia: The Birds of North America, Inc., Cornell Lab of Ornithology, 2002.
Fuller E. The Passenger Pigeon. — Princeton and Oxford: Princeton University Press, 2014. — ISBN 978-0-691-16295-9.
Charles C. Mann. 1491: New Revelations of the Americas Before Columbus. — New York: The Artificial Wilderness, 2005. — ISBN 1-4000-4006-X.
მოგზაური მტრედი
გადაშენებული ფრინველები
ალკუდია-დე-მონტეაგუდი

ალკუდია-დე-მონტეაგუდი — მუნიციპალიტეტი ესპანეთში, შედის ანდალუსიის ავტონომიური გაერთიანების ალმერიის პროვინციის ლოს-ფილაბრეს-ტაბერნასის კომარკის შემადგენლობაში. ფართობი — 15 კმ². მოსახლეობა — 138 კაცი (2020 წ.).
იხილეთ აგრეთვე
ალმერიის მუნიციპალიტეტები
რესურსები ინტერნეტში
ალკუდია-დე-მონტეაგუდის მუნიციპალიტეტის ოფიციალური საიტი
სქოლიო
ალმერიის მუნიციპალიტეტები
Esteves (island)

Esteves (island)
Esteves (Spanish: Isla Esteves) is an island in the Peruvian part of Lake Titicaca near the city of Puno in Puno Province, Puno Department. The Island has only one road, Sesquicentenario, but has a dirt road that encircles the island, as well as two helicopter landings.
Esteves Island also has a hotel, the Hotel Libertador Lake Titicaca Puno
References
Lake islands of Peru
Landforms of Puno Region
Islands of Lake Titicaca
საბირი

საბირი — სოფელი აზერბაიჯანში, ლენქორანის რეგიონის ლენქორანის რაიონში.
რესურსები ინტერნეტში
ლენქორანის რაიონის სოფლები
სამხრეთის ბუგი

სამხრეთის ბუგი — მდინარე დასავლეთ უკრაინაში, 145 კილომეტრი პოლონეთის საზღვრიდან, ჩაედინება შავ ზღვაში, მისი სიგრძეა 806 კილომეტრი, აუზის ფართობია 63,700 კმ².
რესურსები ინტერნეტში
Boh
Photos of the Southern Bug coasts
ხმელნიცკის ოლქის მდინარეები
ვინიციის ოლქის მდინარეები
კიროვოჰრადის ოლქის მდინარეები
ოდესის ოლქის მდინარეები
მიკოლაივის ოლქის მდინარეები
Lasioglossum clematisellum

Lasioglossum clematisellum — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1904 წელს.
იხილეთ აგრეთვე
Lasioglossum-ის სახეობების სია
სქოლიო
clematisellum
სინირხვა

სინირხვა — სოფელი საქართველოში, აფხაზეთის ავტონომიურ რესპუბლიკის გუდაუთის მუნიციპალიტეტში (ჯირხვის თემი), აფხაზეთის ბორცვიან მთისწინეთზე. ზღვის დონიდან 100 მ, გუდაუთიდან 18 კმ, ზვანდრიფშიდან (უახლოესი რკინიგზის სადგური) 3 კმ. საბჭოთა პერიოდში განვითარებული იყო მეთამბაქოეობა. ოკუპირებულია რუსეთის ფედერაციის მიერ.
ლიტერატურა
ჯირხვის თემის სოფლები
იური ჩიქოვანი

იური ჩიქოვანი
იური კონსტანტინეს ძე ჩიქოვანი (დ. 6 იანვარი, 1937, ლენინგრადი (ახლანდ. სანქტ-პეტერბურგი), — გ. 12 ნოემბერი, 2018, თბილისი) — ქართველი მოჭადრაკე, საჭადრაკო თეორეტიკოსი, გენეალოგი.
დაიბადა ექიმ კონსტანტინე ჩიქოვანის ოჯახში. 1962 წელს დაამთავრა თბილისის უცხო ენათა პედაგოგიური ინსტიტუტი ინგლისური და გერმანული ენების სპეციალობით. წლების განმავლობაში ასწავლიდა ამავე ინსტიტუტში ინგლისური ენის კათედრაზე. იყო ჭადრაკში თბილისის ოთხგზის (1963, 1966, 1977, 1985) და საქართველოს 1976 წლის ჩემპიონი ვაჟთა შორის, საბჭოთა კავშირის სპორტის ოსტატი (1966), FIDE-ს ოსტატი (1994), საქართველოს დამსახურებული მწვრთნელი (1979). მისი მოსწავლეები იყვნენ ქართველი მოჭადრაკეები: მაია ჩიბურდანიძე, ნინო გურიელი, ზურაბ აზმაიფარაშვილი.
1984 წლიდან დაინტერესებული იყო გენეალოგიური კვლევებით. 1995 წლიდან გარდაცვალებამდე იყო მის მიერვე დაარსებული ქართული გენეალოგიური საზოგადოების თავმჯდომარე, 1999–2003 წლებში — საქართველოს პარლამენტის ეროვნული ბიბლიოთეკის გენეალოგიური კვლევების ცენტრის ხელმძღვანელი. იყო საქართველოს თავადაზნაურთა საკრებულოს ვიცე-წინამძღოლი და მთავარი გენეალოგი, 2004 წლიდან — საერთაშორისო გენეალოგიური აკადემიის წევრი. ავტორია ქართული საგვარეულოების და გენეალოგიის შესახებ 9 წიგნისა და მრავალი სამეცნიერო სტატიისა.
სქოლიო
დაბადებული 1937
დაბადებული 6 იანვარი
გარდაცვლილი 2018
გარდაცვლილი 12 ნოემბერი
ქართველი მოჭადრაკეები
ქართველი გენეალოგები
მუჰამედ ნაჯიბულა

მუჰამედ ნაჯიბულა (დ. 6 აგვისტო, 1947, გარდეზი — გ. 27 სექტემბერი, 1996, ქაბული) — ავღანეთის სახელმწიფო მოღვაწე, დიპლომატი, სახელმწიფო საინფორმაციო სამსახურის უფროსი (1980–1986), სახალხო დემოკრატიული პარტიის ცენტრალური კომიტეტის გენერალური მდივანი (1986–1992), რევოლუციური საბჭოს თავმჯდომარე (1986—1987) და პრეზიდენტი (1987–1992). როგორც პრეზიდენტი ატარებდა ეროვნული შერიგების პოლიტიკას, რამაც გამოიწვია ქვეყნის პოლიტიკური და ეკონომიკური ცხოვრების ტრანსფორმაცია. ავღანეთიდან საბჭოთა ჯარების გამოსვლიდან 3 წლის შემდეგ, 1992 წელს, შეიარაღებულმა ოპოზიციამ დაამხო ნაჯიბულას ხელისუფლება. მომდევნო წლები ცხოვრობდა ქაბულში გაეროს მისიის ტერიტორიაზე, 1996 წელს სიკვდილით დასაჯეს თალიბებმა.
იხილეთ აგრეთვე
ავღანეთის პრეზიდენტი
რესურსები ინტერნეტში
10 წელი ნაჯიბულას გარეშე
ნაჯიბულას ბიოგრაფია
სიკვდილით დასჯილი ნაჯიბულას სურათები
კვლავ ავღანეთის ომზე
დაბადებული 6 აგვისტო
დაბადებული 1947
გარდაცვლილი 27 სექტემბერი
გარდაცვლილი 1996
ავღანეთის პრეზიდენტები
ავღანელი პოლიტიკოსები
სიკვდილით დასჯილი პრეზიდენტები
ქვემო ბოლის მთავარანგელოზის ეკლესია

ქვემო ბოლის მთავარანგელოზის ეკლესია — არქიტექტურული ძეგლი, საკულტო ნაგებობა ახალგორის მუნიციპალიტეტის სოფელ ქვემო ბოლში. აგებულია გვიან შუა საუკუნეებში.
დარბაზული ეკლესია ფლეთილი და რიყის ქვითაა ნაგები. ალაგ-ალაგ გამოყენებულია შირიმის ქვა. ეკლესია გეგმით სწორკუთხა მოხაზულობისაა, აღმოსავლეთით დასრულებულია ნახევარ წრიული აბსიდით, რომლის ცენტრში გაჭრილია სწორკუთხა სარკმელი. სარკმლის ძირში ტრაპეზის ქვა დგას. აბსიდის ჩრდილოეთით და სამხრეთით თითო ნიშაა მოწყობილი. კონქისფერულია. სატრიუმფ ოთაღი აბსიდის მხრებს ეყრდნობა. ეკლესიის კამარა ოდნავ შეისრულია. არქიტრავული შესასვლელი სამხრეთ კედლის დასავლეთ ნაწილშია გაჭრილი. ამავე კედელში ერთი სწორკუთხა სარკმელია. იატაკი მიწაყრილია. ფასადები სერიოზულადაა დაზიანებული. საბურავი აყრილია, ამოსულია მცენარეები.
ლიტერატურა
შიდა ქართლი, ახალგორის მუნიციპალიტეტის არქიტექტორული მემკვიდრეობა, ტ. IV, თბ., 2008, გვ., 173-174
ახალგორის მუნიციპალიტეტის ტაძრები